《西湖》
明代·黄廷用

十年不到西湖上，今日来游春较迟。芳草乍随幽兴发，白云应结素心知。

两高胜迹几经主，万朵梅花可为谁。妒杀山光与水色，销魂多在夕阳时。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。